tomron87/hebrew-wikipedia-sentences-corpus huggingface dataset:
במזרח ארצות הברית פועלות חוות דגים בפנסילבניה, קרוליינה הצפונית ווירג'יניה המערבית.
גידול טרוטת עין-הקשת היא אחת מענפי החקלאות הימית של דגים הגדולים ביותר בארצות הברית.
מגדלים את הטרוטה במתקנים שבהם יש זרימת מים קבועה כשמקפידים על זיהום נמוך ומניעה של בריחת הדגים.
יבוא של טרוטה מהווה רק כ-15% מכמות הטרוטה הנצרכת שמקורה בחוות, וכמעט כל הגידול המקומי מיועד לצריכה מקומית, מעט מאוד מיוצא.
ארצות הברית מייצרת כ-7% מכלל דגי טרוטת עין-הקשת הגדלים בחקלאות ימית בעולם.
טרוטת עין-הקשת, בייחוד דגים הגדלים בחוות ובמדגרות חשופים להידבקות בחיידק Yersinia ruckeri הגורם למחלה הקרויה באנגלית "Enteric Eedmouth Disease" (מילולית: "מחלת מעיים פה-אדום").
מחקרים רבים נערכו לחקר מחלה זו בהתחשב בהשלכות הכבדות לגידול טרוטת עין-הקשת בחוות.
המחלה אינה פוגעת בבני אדם.
אוכלוסיות של תת-מינים רבים של טרוטת עין-הקשת, כולל הצורות החיות בים (סטילהד) של O.
irideus (טרוטת עין-הקשת חופית) ו-O.
gairdneri (טרוטת הפס האדום של הנהר קולומביה) פחתו בתחום התפוצה הטבעי שלהם בשל דיג-יתר, אובדן בית הגידול, מחלות, מינים פולשים, זיהום והכלאה עם תת-מינים אחרים.
גם כמה מהאוכלוסיות המיובאות, שהיו פעם בריאות, הידלדלו מאותן סיבות.
עקב כך, כמה מהאוכלוסיות של טרוטת עין-הקשת, בייחוד המינים החיים בים בתחום התפוצה שלהם, סווגו על ידי גופים של הממשל הפדרלי או של המדינות כמינים הדורשים השגחה מיוחדת או כמצויים בסיכון או מאוימים.
טרוטת עין-הקשת, ותת-המינים שלה מאושרים על ידי הסוכנות להגנת הסביבה של ארצות הברית כמינים מציינים (Indicator species) לבדיקת רעילות חמורה של מים מתוקים.
ארגונים ללא כוונת רווח הוקמו במטרה להגן, לשמר ולהחזיר לטבע את האוכלוסיות הטבעיות של טרוטת עין-הקשת והסטילהד.
תוך שיתוף פעולה עם אוניברסיטאות שונות, סוכנויות פדרליות או מדינתיות, סוכנויות שבטיות וחברות פרטיות, מממנים ארגונים אלו בדרך כלל פרויקטים להשבת בית הגידול, מניעת אובדן בית הגידול והעלאת המודעות לאיומים על אוכלוסיות הטרוטה הטבעיות.
"טראוט אנלימיטד" או בראשי תיבות TU (Trout Unlimited – מילולית "טרוטה בערבון בלתי מוגבל") הוא ארגון ללא כוונת רווח המוקדש לשימור הנחלים והנהרות של המים המתוקים ובתי הגידול הקשורים אליהם במעלה הזרם באמריקה הצפונית עבור הטרוטה, הסלמון, מינים נוספים של בעלי חיים מימיים ובני אדם.
מיזם אופייני ל-TU הוא פרויקט מעבר הדגים בסירקל קריק (Circle Creek Fish Passage Project), שבאמצעותו שופרה הגישה לאתרי הרבייה לסטילהד ולמיני סלמוניים אחרים.
וילד סלמון סנטר (Wild Salmon Center), קואליציה בינלאומית של מדענים אמריקנים, קנדים ורוסים, מימנה את מיזם סטילהד של קמצ'טקה (Kamchatka Steelhead Project), תוכנית מדעית שנמשכה 20 שנים (2014-1994) במטרה לחקור ולשמר את התנאים הנוכחיים של תת-המין של הסטילהד של קמצ'טקה ("Mikizha").
ארגונים בולטים נוספים המעורבים בשימור טרוטת עין-הקשת כוללים את קליפורניה טראוט (California Trout), שמטרתה להגן על הטרוטה הטבעית וסלמוניים אחרים במימי קליפורניה.
חברת הסטילהד של קולומביה הבריטית (Steelhead Society of British Columbia) מקדמת את רווחתם של מיני הסלמוניים בקולומביה הבריטית.
ב-1997 הקימו כ-40 איכטיולוגים, ביולוגים וחוקרי טבע מכמה מוסדות אמריקנים ומקסיקנים קבוצה של שיתוף פעולה – "טרוצ'אס מחיקנס" (Truchas Mexicanas – מילולית "טרוטות מקסיקניות") – לחקור את המגוון של הטרוטה המקסיקנית, הנחשבת כתת-מין של O.
טרוטת עין-הקשת, בעיקר דגים של תת-המין של טרוטת עין-הקשת החופי (O.
irideus) שגודלו במדגרות והוכנסו למים שבהם שוכנים טרוטות קלארק, הזדווגו עם טרוטה זו וייצרו בן כלאיים פורה המכונה באנגלית Cutbow (הלחם שמות שני המינים).
clarki lewisi.הכנסת תת-מין זה לתחום התפוצה של טרוטת הפס האדום (O.
stonei) צמצמו עד מאוד את תחום התפוצה של אוכלוסיות טהורות של תת-מינים אלו, והפכו אותם ל"מינים הדורשים השגחה" בתחומי התפוצה שלהם.
בתחומי אזור התפוצה של הטרוטה המוזהבת של הנהר קרן של דרום קליפורניה, דלדלו טרוטות עין-הקשת שגודלו במדגרה והוכנסו לנהר קרן את הטוהר הגנטי של טרוטת עין-הקשת של הנהר קרן (O.
aguabonita) בשל ההכלאה בין תת-המינים.
Beardsleei) צורה ייחודית שוכנת אגמים של טרוטת עין-הקשת החופית המבודדת באגם קרסנט (Lake Crescent) במדינת וושינגטון, נמצאת בסיכון עקב אובדן אתרי הרבייה היחידים שלה בנהר ליירה (Lyre River) המתכסים בטין, וגורמים אחרים של פגיעה בבית הגידול.
Myxobolus cerebralis הוא טפיל של סלמוניים (סלמון, טרוטה וכו') ממחלקת ה-Myxosporea ששייכת למערכת המיקסוזואה (Myxozoa) הגורם למחלת הסחרחרת (Whirling disease) בחוות דגי סלמון וטרוטה וגם באוכלוסיות החיות בטבע.
המחלה תוארה לראשונה לפני כמאה שנים אצל טרוטת עין-הקשת בגרמניה, אך תפוצתה התרחבה והתפשטה למרבית אירופה, צפון אסיה, ארצות הברית, דרום אפריקה וארצות נוספות.
בשנות ה-80 של המאה ה-20 נתגלה שעל מנת להשלים את מחזור החיים שלו חייב הטפיל לעבור דרך Tubifex tubifex (סוג של תולעת טבעתית) השוכנת על קרקעית אגמים.
הטפיל מדביק את הפונדקאים שלו לאחר שהוא יוצר חור בעורם באמצע תיל המשוגר מקפסולה דמוית תא צורב.
הוא מתנחל בסחוס ובשלד ומתרבה תוך פגיעה ביכולת השחייה של הדג.
הדג שוחה במעגלים (מכאן שם המחלה), מתקשה במציאת מזון ומהווה טרף קל לטורפים.
טפיל זה היה בתחילה פתוגן של טרוטה חומה במרכז אירופה וסלמוניים אחרים בצפון מזרח אסיה, והתפשטות טרוטת עין-הקשת הגדילה מאוד את השפעתו.
מכיוון שלטרוטת עין-הקשת אין חסינות מולדת ל-M.
cerebralis היא פגיעה במיוחד, ויכולה לשחרר כמות כה גדולה של נבגים שאפילו מינים חסינים יותר השוכנים באותו אזור, דוגמת Salmo trutta, מוצפים בכמות גדולה של טפילים וסובלים מתמותה המגיעה בין 80% ל-90%.
במקומות שבהם הטפיל התבסס היטב הוא גרם לצמצום או לחיסול מוחלט של אוכלוסיות דגים.
הטפיל זוהה לראשונה באמריקה הצפונית ב-1956 בפנסילבניה, אבל עד שנות ה-90 של המאה ה-20 נחשבה המחלה כבעיה הניתנת לטיפול, ומשפיעה רק על טרוטת עין-הקשת במדגרות.
בסופו של דבר התבסס הטפיל בנחלים של מדינות הרי הרוקי (קולורדו, ויומינג, יוטה, מונטנה, איידהו וניו מקסיקו), שם הזיק לכמה נהרות של דיג חובבים.
כמה נחלים במערב ארצות הברית איבדו 90% מהטרוטה שלהם.
מחלת הסחרחרת מאיימת על דיג החובבים, שיש לו חשיבות בתעשיית התיירות, רכיב מרכזי בכלכלות של חלק ממדינות מערב ארצות הברית.
לדוגמה, ב-2005 הוציאו דייגים חובבים במונטנה כ-196 מיליון דולרים על פעילויות הקשורות במישרין לדיג הטרוטה במדינה.
cerebralis מדביק (טרוטת השור, טרוטת קלארק, וטרוטת עין-הקשת החיה בים – סטילהד) כבר מאוימים או מצויות בסיכון, והטפיל יכול להחמיר את הידלדלות האוכלוסייה.
החילזון יכול להגיע לריכוזים גדולים מחצי מיליון למטר רבוע, כשהם מסכנים את שרשרת המזון בכך שהם מביסים את החלזונות המקומיים ואת חרקי המים בתחרות על מזון, וגורמים לצמצום חריף באוכלוסיות המקומיות.
יש עדות לכך שדגי אמריקה הצפונית אינם מסוגלים לעכל את הקונכיות הזעירות, אבל הקשות של חילזון הבוץ, ושנוכחותם עלולה לגרום לפגיעה בגדילה של טרוטת עין-הקשת.
חילזון הבוץ נתגלה לראשונה בארצות הברית בנהר סנייק שבאיידהו ב-1987. מאז התפשט החילזון לנהר מדיסון, הנהר פיירהול, ופלגי מים אחרים סביב הפארק הלאומי ילוסטון, ונתגלה בכל רחבי מערב ארצות הברית.
הדרך המדויקת שבה עובר החילזון מנתיב מים אחד למשנהו אינה ידועה, אבל סביר שהגיע במים שבו הועברו דגי נוי והתפשט במי הנטל או ציוד נופש נגוע כדוגמת מגפיים להתבוססות במים.
Didymosphenia geminata, מין של צורניות, המכונה בקיצור דידיימו, הגדל בכמויות בנהרות מים מתוקים שבהם הטמפרטורות נמוכות באופן עקבי.
בניו זילנד יכול דידיימו פולש ליצור מרבדים גדולים על קרקעית נהרות ופלגים בשלהי החורף.
הוא אינו נחשב מזיק לבריאות לאדם, אבל יכול לפגוע בבתי גידול ומקורות מזון לדגים, כולל טרוטת עין-הקשת, ולגרום לאי נעימות בפעילויות נופש.
אף שהמין קיים באופן טבעי באמריקה הצפונית הוא נחשב כאורגניזם המהווה מטרד או מין פולש.
מחלת הפה האדום (באנגלית "Enteric Redmouth Disease" מילולית "מחלת מעיים פה-אדום") היא זיהום חיידקי בדגים של מים מתוקים ובדגי ים הנגרם על ידי החיידק Yersinia ruckeri.
הזיהום קיים בעיקר בטרוטת עין-הקשת ובסלמוניים אחרים הגדלים בחוות.
המחלה מתאפיינת בדימום תת-עורי של הפה, הסנפירים, והעיניים.
זו מחלה נפוצה בחוות דגים שבהם איכות המים ירודה.
מחלת הפה האדום נתגלתה לראשונה בטרוטת עין-הקשת באיידהו בשנות ה-50 של המאה ה-20.
אוכלוסיות הסטילהד הצטמצמו בחלקים מתחום התפוצה הטבעי שלהן בשל מגוון גורמים טבעיים ומעשי ידי אדם.
בעוד שאוכלוסיות באלסקה ולאורך החוף של קולומביה הבריטית נחשבות בריאות, מצויות האוכלוסיות בקמצ'טקה ובכמה אוכלוסיות לאורך החוף המערבי של ארצות הברית במגמת ירידה.
שירות הדיג הלאומי של ארצות הברית זיהה 15 מקטעי אוכלוסייה נבדלים (Distinct Population Segment או בראשי תיבות DPS) במדינות וושינגטון, אורגון וקליפורניה.
אחד עשר מ-DPS אלו מוגדרים בחוק המינים בסכנת הכחדה של ארצות הברית כמינים מאוימים ואחד בסכנת הכחדה.
DPS אחד בחוף אורגון מוגדר כמין בחשש (Species of Concern).
התופעות שגרמו למקטע האוכלוסייה הנבדל של דרום קליפורניה, להיות מוגדר ב-2011 בסיכון, כללו אובדן בית גידול בשל סכרים, הגבלת הנחלים לתעלות בטון, זיהום מים, שאיבת מי תהום, השפעות אי חום עירוני ותוצאות לוואי נוספות של עיור.
הסטילהד בקמצ'טקה מאוים בשל דיג יתר, בייחוד מדיג בלתי חוקי ופיתוח מואץ, והאוכלוסיות שלו מופיעות ב"ספר המידע האדום של רוסיה" (Красная книга России) המתעד מינים נדירים ובסיכון.
כמה מחקרים הראו שכמעט כל הסטילהד החופי בקליפורניה הם ממקור טבעי, למרות מעל מאה שנה של גידול סטילהד במדגרות.
ניתוח גנטי הראה שהדגים במקטעי האוכלוסייה הנבדלים של החוף הדרומי מרכזי קליפורניה ודרום קליפורניה ממליבו קריק (Malibu Creek) צפונה, כולל הנהר סן גבריאל, נהר סנטה אנה ו"סן מטאו קריק" (San Mateo Creek) אינם זנים שגדלו במדגרה.
לעומת זאת, חלק מדגי הסטילהד מטופנגה קריק (Topanga Creek) והנהר סוויטווטר (Sweetwater River) מקורם במדגרות וכל דגי הסטילהד בסן חואן קריק (San Juan Creek) הם ממדגרות.
ניתוח גנטי גם הראה שאוכלוסיות הסטילהד באגני הניקוז של הנחלים של מחוז סנטה קלרה ומפרץ מונטריי אינן ממדגרות.
מפלי מים טבעיים ושני סכרים בנהר ראשן (Russian River) בקליפורניה מפרידים בין סטיל הד לטרוטת עין-הקשת של מים מתוקים מעל המחסומים שלא ניתן לעברם.
מחקר גנטי ב-2007 של סנפירים שנלקחו מסטילהד ב-20 אתרים שונים הן מעל והן מתחת למחסומים הניתנים למעבר באגן הניקוז מצאו שאף שבין 1911 ל-1925 הוכנסו לנהר כ-30 מיליון טרוטות במדגרה, היה הסטילהד בנהר כולו ממקור טבעי ולא ממדגרה.
שחרור של סטילהד שגודל במדגרה יוצר סיכונים אקולוגיים לאוכלוסייה הטבעית.
דגי סטילהד ממדגרה הם בדרך כלל גדולים יותר מסטילהד שגדל בטבע ויכולים לגרש דגים צעירים שמקורם טבעי מבתי הגידול האופטימליים.
שליטה של סטילהד ממדגרה בבתי הגידול האופטימליים בתוך הנחלים עלולה להקטין את יכולת ההישרדות של סטילהד ממקור טבעי כתוצאה מהקיטון במקורות המזון והגדלת הסיכון להיטרף.
בקרב הדייגים החובבים נחשבים טרוטת עין-הקשת והסטילהד כדגים נחשקים.
טרוטת עין-הקשת היא מטרה פופולרית לדיג זבובים והם משתמשים בכמה סוגי חכות.
את טרוטת עין-הקשת ניתן ללכוד באמצעות פיתיונות חיים ומתים.
על פי האגודה הבינלאומית לדיג חובבים (International Game Fish Association) טרוטת עין-הקשת הגדולה ביותר שנלכדה אי פעם הייתה דג במשקל 22 קילוגרם שנלכד באגם דיפנבייקר (Lake Diefenbaker) בפרובינציה ססקצ'ואן בקנדה על ידי שון קונרד (Sean Konrad), והיה דג שעבר הנדסה גנטית, גדל במדגרה ונמלט ממנה.
דייגים חובבים רבים מחשיבים את טרוטת עין-הקשת כמין הטרוטה הלוחמני ביותר, כיוון שדג זה ידוע שהוא נוהג לקפוץ ברגע שהוא נלכד בקרס והוא נלחם בעוז נגד הניסיון למשותו מהמים.
הדג נחשב לאחד מחמשת מיני הדגים בספורט דיג החובבים באמריקה הצפונית והחשוב ביותר מערבית להרי הרוקי.
קיימים אזורי דיג מסחריים של סטילהד בשטחי שמורות אינדיאנים במפרץ פיוג'יט שבחוף וושינגטון ונהר הקולומביה, וקיימת מחלוקת בטענה של דיג יתר של האוכלוסיות ממקור טבעי.
האיכויות הספורטיביות הגבוהות הנחשקות וההתאמה של טרוטת עין-הקשת לגידול במדגרה ובתי גידול חדשים גרמה להפצתו במדינות רבות סביב העולם באמצעות או על פי בקשה של דייגים חובבים.
ברבים ממקומות אלו גרם יבוא הדגים לבעיות סביבתיות ואקולוגיות, כיוון שהדגים המיובאים פוגעים במערכות האקולוגיות המקומיות ומביסים את הדגים המקומיים בתחרות על מזון או אף אוכלים אותם.
במקרים אחרים כאשר הדגים הוכנסו למקורות מים שלא היו בהם כלל דגים או שהאוכלוסיות המקומיות הידלדלו מאוד נוצרו אתרי דיג חובבים מדרגה ראשונה כדוגמת הנהר פיירהול בפארק הלאומי ילוסטון, ובימות הגדולות.
טרוטת עין-הקשת היא מאכל נפוץ במטבחים המערביים, הן דגים שנלכדו בטבע והן דגים מחוות.
בשר הדג רך וטעמו עדין, מזכיר טעמים של אגוז.
לדג שנלכד בטבע יש טעם עז כשל בשר ציד מאשר לדג שגדל בחווה.
אף שהטעם של טרוטה שנלכדה בטבע נחשב טוב יותר, חל בארצות הברית איסור חוקי על מכירה או שיווק של טרוטת עין-הקשת שנלכדה בטבע, המסווגים חוקית כדגי ציד (Game fish).
לכן, טרוטת עין-הקשת ו"סטילהד" הנמכרים במסעדות בארצות הברית גודלו בחוות.
טרוטת עין-הקשת מחווה נחשבת כאחד ממיני הדגים הבטוחים ביותר למאכל, ומכילה כמות גדולה של ויטמין B וטעמה טוב.
ארגון Seafood Watch מדרג את טרוטת עין-הקשת כדג שהוא "הבחירה הטובה ביותר" לצריכה אנושית.
הצבע והטעם של בשר הדג תלוי בתזונה של הדג ובטריותו.
הגוון של בשר טרוטה מחוות וכמה מהאוכלוסיות של טרוטה שגדלה בטבע, בייחוד, סטילהד הנודד מהים לנחלים להתרבות, הוא אדמדם או כתום כתוצאה מריכוזים גבוהים של אסטקסנטין בתזונה שלהם.
אסטקסנטין הוא נוגד חמצון רב עוצמה שמקורו טבעי או ממזון סינתטי שניתן לטרוטות בחווה.
טרוטות עין-הקשת שגודלו בחווה ושבשרן ורדרד כתוצאה מתזונה עשירה באסטקסנטין נמכרים לעיתים בארצות הברית כ"סטילהד".
כיוון שאוכלוסיות דגי סטילהד טבעיים מצטמצמות בחלקים מתחום תפוצתן, נראית טרוטת עין-הקשת מחוות כתחליף מועדף.
בצ'ילה ובנורווגיה נמכרים טרוטות עין-הקשת אותן מגדלים בכלובים במים תחת התווית "סטילהד".
את הטרוטה אפשר לבשל מיד לאחר שמנקים בלא צורך בקילוף קשקשים, בהסרת העור או בפילוט.
בישול כשהעור צמוד לדג מבטיח שהבשר לא יתפורר.
בעוד שנהוג להכין טרוטה הנמכרת בחנויות באירופה בצורה זו, ממרבית דגי הטרוטה הנמכרים באופן מסחרי בארצות הברית נוהגים להסיר את ראש הדג, לסלק את העצמות ואת האדרה.
היין המתאים ביותר להגשה עם הטרוטה הוא יין לבן בעל גוף בינוני או כבד דוגמת שרדונה, סוביניון בלאן או פינו גרי.
טרויה (באיטלקית: Troia) היא עיר וקומונה בנפת פוג'ה שבאיטליה.
בעת העתיקה היא נקראה איקאי (Aecae), היא נזכרת לראשונה במהלך המלחמה הפונית השנייה בקשר לפעולות צבאיות בין חניבעל ברקה לפאביוס מאקסימוס בשנת 217 לפנה"ס.
בשנת 216 לפנה"ס, בעקבות קרב קאנאי, הצטרפה העיר לברית עם חניבעל, אולם בשנת 214 לפנה"ס נלכדה חזרה בידי הרומאים.
תיאור העיר בידי פליניוס הזקן מאשש את הסברה שטרויה הוקמה בתחיל המאה ה-11 על חורבות איקאי העתיקה.
בשנת 1018 העיר בוצרה בידי המצביא הביזנטי באזיל ביוננס.
היא נחשבה לעיר אסטרטגית שהגנה על פוליה מפשיטות הנורמנים.
העיר הייתה נצורה מספר פעמים בידי היינריך השני, קיסר האימפריה הרומית הקדושה ופרידריך השני, קיסר האימפריה הרומית הקדושה.
העיר התבלטה גם במהלך מלחמות איחוד איטליה.
טרוי סיון מלט הוא זמר-יוצר, שחקן ויוטיובר יהודי-אוסטרלי יליד דרום אפריקה.
כזמר, הוא הוציא לאור ב-15 באוגוסט 2014 את TRXYE, המיני-אלבום השלישי שלו תחת המותג של חברת התקליטים EMI, שהגיע למקום החמישי בארצות הברית במצעד בילבורד 200. הסינגל הראשי מהמיני אלבום, "Happy Little Pill", הגיע למקום העשירי במצעדים באוסטרליה.
ב-4 בספטמבר 2015, סיון פרסם את המיני-אלבום הנוסף בשם Wild.
האלבום המלא הראשון שהוציא סיון היה Blue Neighbourhood, ב-4 בדצמבר 2015. הסינגל הראשון ששוחרר מהאלבום, "Youth", היה הראשון שנכנס ל-40 הראשונים במצעד בילבורד הוט 100, ובשיאו הגיע למקום ה-23.
כשחקן, הוא מוכר בזכות תפקידו הראשי בטרילוגיית הסרטים "ספאד" והופעתו בסרט "אקס-מן המקור: וולברין" בדמותו הצעירה של וולברין.
כמו כן, סיון העלה בקביעות סרטונים לערוצו באתר יוטיוב המונה מעל 4 מיליון רשומים.
הסרטון "The 'Boyfriend' Tag" שיצר יחד עם היוטיובר טיילר אוקלי זכה בפרס שיתוף הפעולה בקטגוריות הרשת בפרסי בחירת הנוער 2014. באוקטובר 2014, המגזין "טיים" הגדיר את סיון כאחד מ-25 בני הנוער המשפיעים ביותר של שנת 2014.
סיון נולד ביוהנסבורג שבדרום אפריקה, לאב ממשפחה יהודית ליטאית ולאם שהתגיירה.
משפחתו עברה לאוסטרליה כשהיה בן שנתיים, בעקבות עלייה ברמת הפשיעה בדרום אפריקה.
בילדותו גדל סיון בבית דתי אורתודוקסי.
סיון למד בבית ספר כרמל שבפרת', בית ספר יהודי אורתודוקסי-מודרני, עד 2009, אז התחיל ללמוד מהבית.
"סיון" הוא למעשה שמו האמצעי, אך הוא החליט לאמצו כשם במה.
הקריירה המוזיקלית של טרוי סיון החלה בשנת 2006, כאשר השתתף בקטע הפתיחה של פרת' טלתון בין השנים 2006 ל-2008. בסמוך להשתתפותו בקטע הפתיחה, ביצע סיון דואט עם גאי סבסטיאן, זוכה תוכנית המציאות האוסטרלית "אוסטרליין איידול".
לאחר שנה, הגיע לגמר התוכנית "Star Search".
ביוני באותה השנה, הוציא לאור את המיני-אלבום הראשון שלו, Dare to Dream.
במיני-אלבום נכללו חמישה שירים, ביניהם "Over the Rainbow", אותו כתב מחדש.
בפברואר 2010, השתתף סיון בגרסת היוטיוב של השיר "We Are the World 25 for Haiti", שהופק על מנת לגייס תרומות לנפגעי רעידת האדמה בהאיטי.
בשנת 2012, הוציא את המיני-אלבום השני שלו, June Haverly.
כל שלושת שירי המיני-אלבום נכתבו על ידי סיון, ושמו מורכב מחודש הולדתו של סיון (יוני), ושם נעוריה של אמו (האוורלי).
ב-5 ביוני 2013, הוחתם על חוזה הקלטות בחברת התקליטים EMI אוסטרליה, חברת בת של יוניברסל מיוזיק אוסטרליה, אך שמר על כך בסוד במשך שנה.
ב-15 באוגוסט 2014, הוציא סיון את המיני-אלבום השלישי שלו, TRXYE.
הסינגל הראשון והיחיד מתוכו היה "Happy Little Pill", אשר יצא לאור ב-25 ביולי 2014. השיר זכה להצלחה נאה כאשר הגיע אל המקום העשירי במצעד המוזיקה האוסטרלי, ואף קיבל שם את תואר הזהב על מכירות של 35,000 עותקים.
המיני-אלבום הגיע אל המקום ה-1 באייטונס ב-55 מדינות שונות, ואף הגיע אל המקום ה-5 במצעד הבילבורד 200, עם מכירות של 30,000 עותקים בשלושה ימים בלבד.
בהמשך, הוציא סיון ב-4 בספטמבר 2015, את המיני-אלבום הרביעי שלו, Wild.
יציאתו של המיני-אלבום לוותה בטרילוגיית וידאו קליפים שנקראו "שכונה כחולה" (Blue Neighbourhood).
הטרילוגיה כללה בתוכה את השירים "Wild", "Fools" ו-"Talk Me Down".
גם מיני-אלבום זה זכה להצלחה רבה כאשר נכנס היישר אל המקום ה-5 במצעד האלבומים האמריקאי, עם מכירות של 50,000 עותקים בשבוע צאתו.
בסמוך לכך, יצא לסיבוב ההופעות הראשון שלו, "Troye Sivan Live".
מאוחר יותר נודע כי Wild שימש כהקדמה לאלבום הבכורה של סיון שיצא לאור ב-4 בדצמבר 2015 בשם, Blue Neighbourhood.
הסינגל הראשון מתוך האלבום היה "Wild", שיצא לאור ב-4 בספטמבר 2015. בשיאו הגיע השיר אל המקום ה-62 במצעד הסינגלים הבריטי.
הסינגל השני "Youth", יצא לאור ב-13 בנובמבר 2015, והפך למצליח ביותר של סיון כאשר הגיע אל המקום ה-23 במצעד הבילבורד הוט 100, ואף השיר זכה לתואר הפלטינה בארצות הברית על סך מכירות של מיליון עותקים.
בפברואר 2016, יצא לסיבוב ההופעות השני שלו, "Blue Neighbourhood Tour".
הסינגל השלישי "Talk Me Down", יצא לאור ב-26 במאי 2016. בהמשך, הוציא את "Wild", מחדש בשיתוף עם אלסיה קארה כסינגל הרביעי.
לבסוף, יצא השיר "Heaven", ב-17 באוקטובר 2016, כסינגל החמישי והאחרון מתוך האלבום.
בסמוך לכך, יצא לסיבוב ההופעות השלישי שלו, "Suburbia Tour".
במאי 2017, השתתף בשיר "There for You" של מרטין גריקס.
השיר זכה להצלחה רבה כאשר קיבל את תואר הזהב בארצות הברית על מכירות של למעלה מחצי מיליון עותקים.
בינואר 2018, הוציא סיון את הסינגל הראשון "", מתוך אלבומו השני, Bloom.
הסינגל השני "The Good Side", יצא ב-19 בינואר 2018, השלישי "Bloom", ב-2 במאי 2018, הרביעי "Dance to This", ב-19 ביולי 2018, והחמישי "Animal" ב-9 באוגוסט 2018. האלבום עצמו פורסם ב-31 באוגוסט 2018. בסמוך לכך, יצא לסיבוב ההופעות הרביעי שלו, "The Bloom Tour".
בשנת 2007, סיון כיכב בתפקיד אוליבר טוויסט בהפקה של אוליבר!
בשנת 2008 הוא לוהק לסרט הקצר "Betrand the Terrible" שיצא לאקרנים ב-2010. בפברואר 2008, סיון לוהק לתפקיד וולברין הצעיר בסרט "אקס-מן המקור: וולברין".
הוא לוהק לתפקיד לאחר שסרטונים בהם הוא מופיע בפרת' טלתון הועלו לאתר יוטיוב ותפסו את תשומת הלב של סוכן הוליוודי שפנה אל סיון וביקש ממנו לשלוח קלטת אודישן.
למרות שקודי סמית-מקפי כבר לוהק לתפקיד, סיון זכה בתפקיד מכיוון שסמית-מקפי לא יכל לקחת חלק בצילומים בעקבות לוחות הזמנים של הפקת הסרט "הדרך" בו הוא לקח חלק.
ביולי 2009, הוא כיכב בתפקיד הראשי בסרט "ספאד", שהוא עיבור לרומן משנת 2005 של הסופר ג'ון ון דה רויט.
הסרט היה מועמד לשישה פרסי קולנוע וטלוויזה בדרום אפריקה, ביניהם מועמדות לסיון בפרס השחקן הטוב ביותר.
כמו כן, הוא המשיך לככב בטרילוגיית הסרטים של "ספאד" שיצאו בשנת 2013 ו-2014.
סיון הופיע במחזה "מחכים לגודו" החל מ-28 במאי 2010 בתפקיד "הנער" יחד עם קרייג הייד-סמית, כאשר שניהם משחקים את התפקיד לסירוגין.
בשנת 2022, סיון הופיע בסרט "Three Months" בתפקיד קיילב, הדמות הראשית.
בשנת 2023 שיחק בסדרת הדרמה "The Idol" שיצר הראפר דה ויקנד בשיתוף עם סם לוינסון עבור רשת הטלוויזיה HBO.
סיון החל לפרסם סרטונים באתר יוטיוב החל מ-1 באוקטובר 2007. בין השנים 2007 ל-2012 הוא בעיקר פרסם סרטונים שבהם הוא שר.
החל מספטמבר 2012 הוא החל להעלות סרטוני וידאו בלוג.
בעת פרסום הווידאו בלוג הראשון, מנה הערוץ כ-27 אלף רשומים.
כיום הערוץ מונה מעל 4.4 מיליון רשומים ו-272 מיליון צפיות וערוץ המוזיקה הרשמי שלו מונה מעל 2.3 רשומים ו-323 מיליון צפיות.
הערוץ ממוקם בין עשרת הערוצים הפופולרים באוסטרליה.
אחד הסרטונים הבולטים של סיון ביוטיוב הוא סרטון שנעשה יחד עם היוטיובר טיילר אוקלי בשם "The 'Boyfriend' Tag".
השניים זכו על סרטון זה בפרסי בחירת הנוער בשנת 2014 בקטגוריות פרסי הרשת בפרס שיתוף הפעולה.
סיון יצא מהארון כהומוסקסואל באופן פומבי בסרטון שהעלה לערוץ היוטיוב שלו ב-7 באוגוסט 2013. בין היתר סיפר בסרטון כי סיפר על נטייתו המינית למשפחתו ולחבריו כשלוש שנים טרם פרסום הסרטון.
הוא אובחן כלוקה בתסמונת מרפן מתונה.
הוא החל לצאת עם הדוגמן ג'ייקוב ביקסנמן בפברואר 2016. ב-2021, הם נפרדו אחרי 4 שנות זוגיות.
שנהסרטתפקידהערות2009אקס-מן המקור: וולבריןוולברין הצעיר2010ספאדג'ון "ספאד" מילטון2013ספאד 2: הטירוף ממשיךג'ון "ספאד" מילטון2014ספאד 3: ללמוד לעוףג'ון "ספאד" מילטון2018ילד מחוקגארי2022Three Monthsקיילב2023טרולים 3: הקול טובפלוידדיבוב
שנהסדרהתפקידהערות2006-2008פרת' טלתון (משדר מרתוני לגיוס כספים)קטע הפתיחה של המשדר2007Star Searchמתמודד בגמר2014-2015The Laundryתפקיד אורח2023איידול (אנ')זנדרתפקיד ראשי; 5 פרקים
שנההצגה/מחזהתפקידהערות2007אוליבר!אוליבר טוויסטתיאטרון ריגל2010מחכים לגודונערתיאטרון הוד מלכותו
טרוטת חילה (שם מדעי: Oncorhynchus gilae), היא מין של טרוטה ממשפחת הסלמוניים, קרוב משפחה של טרוטת עין-הקשת, השוכן בנהרות בדרום-מערב ארצות הברית.
קודם ל-2006 הוגדר המין על ידי הממשל הפדרלי כבעל חיים בסכנת הכחדה.
ביולי 2006, אחרי עבודה מאומצת של מחלקות הדיג והציד של מדינות ניו מקסיקו ואריזונה, שירות היערות של ארצות הברית ושירות הדגה וחיות הבר של ארצות הברית, שודרג מצב השימור של טרוטת חילה ל"בסיכון", כשסעיף מיוחד המכונה "כלל 4d" יאפשר דיג ספורטיבי מוגבל – פעם ראשונה מזה כ-50 שנים.
כאשר נאסר דיג טרוטת חילה בשנות ה-50 של המאה ה-20, כמות הפרטים ותפוצתם הייתה כה קטנה, שהדג לא היה זמין לדייגים החובבים.
מאז 2011 מותר לדוג דג זה בשתי המדינות.
אזור התפוצה המקורי של טרוטת חילה הוא ביובלים של הנהר חילה באריזונה ובניו מקסיקו.
טרוטת חילה נמצאה היסטורית באגני הניקוז של הנהרות ורדה ואגוואה פריאה (Agua Fria).
מחסומים טבעיים מנעו מהדג לעלות לאגן הניקוז של הנהר טונטו קריק (Tonto Creek) העליון.
טרוטת חילה הצליחה לשרוד בחמישה נחלים ביער הלאומי חילה בניו מקסיקו, כולל: איירון (Iron), מקקנה (McKenna) וספרוס (Spruce) בשטח הפתוח חילה, יחד עם מאיין (Main) וסאות דיאמונד (South Diamond) בשטח הפתוח אלדו לאופולד.
גוף הטרוטה צהוב עם כתמים שחורים.
האורך הכולל הממוצע הוא כ-30 סנטימטרים, כשהאורך המקסימלי הוא 55 סנטימטרים.
טרוטת חילה היא קרובת משפחה של טרוטת אפאצ'י (Oncorhynchus apache).
עם זאת, בעוד שלטרוטת אפאצ'י יש כתם לפני ואחרי האישון וכתמים בולטים על הגוף מתאפיינת טרוטת חילה במספר רב של כתמים כהים קטנים על המחצית העליונה של הגוף.
ניתן למצוא את טרוטת חילה בפלגים קטנים בהרים ובבריכות סגורות.
הם טורפים סתגלניים הניזונים ממגוון רחב חרקים החיים בקרבת מקורות מים כדוגמת שעירי כנף, (Trichoptera), בריומאים (Ephemeroptera), ימשושיים (Chironomidae) וחיפושיות, כמו גם דגים קטנים.
כתלות בטמפרטורת המים מתחילה עונת ההפריה בשלהי האביב ובקיץ.
מספר הביציות הממוצע שמייצרות הנקבות הוא כ-150, והמקסימום שנמדד היה 686 ביציות.
בין האיומים על טרוטת חילה היו התחרות והכלאה עם מינים זרים שהוחדרו לנהרות כדוגמת טרוטת עין-הקשת.
עם זאת, הסיבה העיקרית להצטמצמות אוכלוסיות טרוטת חילה היא אובדן בית הגידול שנגרם מצמצום זרימת המים ועצים מצילים, שמקורו בשריפות, הרס צמחיית הגדות בידי אדם, רעיית יתר של חיות משק, הטיה של המים להשקיה והעמקת ערוצים בנחלים ובנהרות באזור התפוצה של טרוטת חילה.
כששירות הציד והדיג של ארצות הברית הוסיף את הדג לרשימת המינים בסכנת הכחדה ב-1967 כבר קטן אזור התפוצה של הדג ממאות קילומטרים של נחלים ונהרות לכ-30 קילומטרים בלבד.
לאחר שהדג נוסף לרשימת המינים בסכנת הכחדה החל השירות בתוכנית אגרסיבית של שיקום פלגים, סילוק הדגים הזרים, שיקום ותיקון צמחיית הגדות (על מנת לשמור על טמפרטורת מים קרירה יותר), ושחרור של דגים שגדלו במדגרות לפלגים ששוקמו.
המין התאושש ונקלט בעשרה נחלים חדשים, אם כי האוכלוסיות ובית הגידול עדיין לא הגיעו לממדים המקוריים.
תומכי השימור מקווים שבסופו של דבר אפשר יהיה להוציא את המין מהרשימה ולאפשר דיג שלו, תוך יצירת ברית עם הדייגים במטרה לשמר את המין.
שריפות גדולות ובצורת ימשיכו תמיד לשחק תפקיד מרכזי במצבם של כל מיני הטרוטה.
טרוטה חומה או טְרוּטַת-סַלְמוֹן (שם מדעי: Salmo trutta), היא מין של טרוטה ממשפחת הסלמוניים שמקורו באירופה ונפוץ ברחבי העולם בצורה נרחבת בסביבות המתאימות למחייתו.
המין כולל הן אוכלוסיות החיות במים מתוקים בלבד (Salmo trutta fario ו-Salmo trutta lacustris) והן תת-המין המכונה "טרוטת ים" (Salmo trutta trutta) שחי רוב חייו בים וחוזר למים מתוקים כדי להתרבות.
הטרוטה החומה החיה באגמים (Salmo trutta lacustris) נוהגת בדרך כלל לנדוד מהאגמים לנהרות או לפלגי מים על מנת להתרבות, אם כי יש עדויות לרבייה של טרוטה חומה על גדות האגמים סחופי הרוחות.
תת-המין Salmo trutta fario חי בקהילות בפלגי מים בדרך כלל בנחלים אלפיניים, אבל לעיתים גם בנהרות גדולים.
תת-מינים הנוהגים להגר מהים לנחלים על מנת להתרבות ותת-מינים החיים באופן קבוע באותם נחלים זהים מבחינה גנטית.
מה קובע אם יהגרו לים או לא עדיין אינו ידוע.
הטרוטה החומה היא דג מאכל מבוקש.
היא פופולרית במיוחד בקרב דייגים חובבים משום שהיא נחשבת לדג שקשה ללכוד אותו.
תת-המין החי בים נלכד באמצעות רשתות דיג.
השם המדעי של טרוטה חומה הוא Salmo trutta.
סיומת השם המדעי מקורה במילה הלטינית trutta שפירושה טרוטה.
לדברי הביולוג והמומחה לדגים ממשפחת הסלמוניים האמריקני רוברט בנקה (Robert J.
Behnke; 2013-1929) הייתה הטרוטה החומה המין הראשון של טרוטה שתואר במהדורה העשירית של ה-Systema Naturae שיצאה ב-1758 ונערכה על ידי הזואולוג השוודי קארולוס ליניאוס.
ספר זה קבע את שיטת השם המדעי עבור בעלי חיים, הנהוגה מאז ועד ימינו.
השם Salmo trutta מתייחס בספר זה למין הטרוטה החומה החי בים.
לינאוס תיאר ב-1758 שני מינים נוספים אחרים של טרוטה חומה.
Salmo fario תיאר את המין החי בנהרות ו-Salmo lacustris התייחס לטרוטה החומה החיה באגמים.
לתת-המין המכונה "טרוטת ים" (Salmo trutta trutta) שחי רוב חייו בים וחוזר למים מתוקים כדי להתרבות יש כינויים רבים בבריטניה ובאירלנד כולל sewin בוויילס, finnock בסקוטלנד, peal במערב אנגליה, mort בצפון מערב אנגליה וטרוטה לבנה באירלנד.
טרוטה חומה הייתה קרויה בעברית דג השֶמֶך, בגרמנית פורל (Forelle), והיא מין הדג שעל שמו היצירה המוזיקלית חמישיית דג השמך מאת פרנץ שוברט.
למרות השם הגרמני מין הדג המכונה פורל והגדל במימיו הקרים של נחל דן אינו טרוטה חומה, כי אם טרוטת עין-הקשת.
לטרוטה החומה יש גוף אופייני לסלמוניים דמוי פלך, והיא חזקה יותר מהסלמון האטלנטי (Salmo salar) השייך לאותו סוג ומבנה גופו דומה.
הראש גדול יחסית, הלסתות משתרעות מעבר לעין ובהן שיניים חזקות.
בתקופת הרבייה משתנה הלסת התחתונה אצל הזכר ומקבלת צורת קרס.
בגג הפה יש שתי שורות של שיניים (תכונה המבדילה אותו מסלמון אטלנטי שלו רק שורה אחת).
גוף הדג מכוסה בכ-120 עד 130 קשקשים עגולים חופפים בגדלים זהים מעל ומתחת למערכת קו הצד.
יש בין 13 ל-16 קשקשים בין מערכת קו הצד לסנפיר הגבי הממוקמים בערך באמצע הגוף.
בסנפיר הגבי יש בין 11 ל-15 קרניים, בסנפיר השת יש בין 9 ל-14 קרניים, ובסנפיר החזה בין 11 ל-16 קרניים.
לדגים הצעירים סנפיר הזנב ממוזלג בעוד שהקצה של סנפיר הזנב בפרטים ארוכים מ-20 סנטימטרים ישר לחלוטין.
טרוטה חומה בוגרת היא דג בגודל בינוני.
דגים החיים בים או באגמים מגיעים לאורך ממוצע שבין 45 ל-80 סנטימטרים ומשקל של בין 10 ל-15 קילוגרם.
טרוטת הים יכולה להגיע לאורך של מעט מעל למטר, והטרוטה החיה באגמים אפילו עד 140 סנטימטרים ומשקל של 27 קילוגרם או אף 50 ק"ג.
אורכה של טרוטה החיה בנהרות נע בין 25 ל-50 סנטימטרים בלבד, לעיתים רחוקות עד 60 סנטימטרים.
צבע הטרוטה מגוון מאוד בין תת-המינים ומשתנה גם במהלך חייו של הדג ככל שהוא יכול להתאים באיטיות את גונו לגוון של קרקעית גוף המים שבו הוא חי.
הגב של טרוטות בוגרות הוא בדרך כלל חום כהה מאוד או שחור, כשהבטן בדרך כלל לבנבנה או צהבהבה-כסופה.
גוון של טרוטות שחיות בנחלים שונה מאוד בין פרטים ובדרך מותאם היטב לגוון של הסביבה.
על הראש, הגוף, כמו גם על הסנפירים יש כתמים גדולים חומים או שחרחרים רבים המפוזרים בצורה בלתי שווה, המוקפים לעיתים בהילה בהירה.
בנוסף בחלק מהדגים יש כתמים אדומים בהירים על צדי הגוף.
מספר הכתמים גדל עם הגיל.
הגוון של סנפיר הגב האחורי הוא בדרך כלל כתום או אדום או ששוליו בגוון זה.
לדגים צעירים שאורכם פחות מ-10 סנטימטרים יש בנוסף פסים צולבים שחורים.
קולטני האזעקה של מערכת העצבים מזהה כאב במקום כלשהו בגוף.
השדרים נשלחים דרך עמוד השדרה למוח.
ב-2003 ביצע לין סנודון (Lynne Sneddon) מאוניברסיטת צ'סטר מחקר שהוכיח את קיומם של קולטני אזעקה בפנים ובפה של טרוטה (המחקר נערך על טרוטת עין-הקשת) ובכך הוכיח כי לטרוטה יש חוש כאב.
טרוטה חומה יכולה לחיות עד 20 שנה.
היא מעדיפה נהרות, אגמים, ופלגי מים קרים.
הטרוטה החומה יכולה לנדוד או להישאר במקום אחד.
כל הדגים הצעירים מסוגלים מבחינה גנטית להתאים את גופם לשהות במים מלוחים ולהגר לים.
ההחלטה תלויה בתנאי הסביבה, אם הנהר מתייבש לגמרי בקיץ, כל הדגים מהגרים לים, בנהרות אחרים נראה שאף דג איננו מהגר.
דגים העוברים את ההתאמה לחיים בים מהגרים במורד הזרם בחודשים אפריל-מאי כשטמפרטורת המים מתחילה לעלות מעבר ל-11-5°C.
שיא ההגירה הוא כשמי הנהר גואים עם הפשרת השלגים והגידול בעכירות המים.
מחסה או מבנה תת-מימי חשובים לטרוטה, וניתן למצוא כאלו בסמוך לסלעים וגזעי עצים השקועים במים, צנירים בגדות הנהר, וצמחייה המשתרעת מעל למים.
מבנים אלו מספקים הגנה מטורפים, משמש ישירה, ומטמפרטורת מים גבוהה.
תנאים חשובים נוספים לטרוטה הם גישה למים עמוקים להגנה מפני קפיאת המים, או זרם מים מהיר להגנה בפני רמות חמצן נמוכות בתקופת הקיץ.
טרוטות שוכנות בדרך כלל בזרמי מים נרחבים ועזים.
הטרוטה החומה פעילה הן ביום והן בלילה והיא ניזונה בעיקר מחסרי חוליות מקרקעית הנחל, כמו גם מדגים אחרים, צפרדעים וחרקים מעופפים.
דגים גדולים מסוגלים גם לצוד עכברים.
הצורה הנודדת מהגרת לים בגיל שבין שנה לחמש שנים כשגודלה בין 15 ל-25 סנטימטרים.
בים שוהה הטרוטה החומה עד חמש שנים סמוך לחוף בקרבת הנהר שבו נולדה, כשהיא ניזונה מרכיכות ודגים קטנים וגדלה במהירות.
למטרת רבייה מהגרים דגים בוגרים במעלה הנהר בין יולי לנובמבר.
כמו לסלמון יש לדג בתקופת הרבייה גוון אופייני.
ההפריה מתרחשת בין אוקטובר למרץ, בדרך כלל בין נובמבר לדצמבר.
הנקבה בוחרת את אתר ההטלה, מכינה גומה בקרקעית הנחל שעומקה נמצא ביחס ישר לגודל הנקבה, ומטילה כ-2,000 ביצים לקילוגרם ממשקלה בעת הרבייה.
הזכר שומר ומגן עליה מפני זכרים אחרים.
הזכר מפרה את הביצים ואז הנקבה מכסה את הקן בחצץ בעומק בין 3 ל-30 סנטימטרים.
מרבית הבוגרים חוזרים לים לאחר ההפריה ועשויים לשוב לנהר לרבייה נוספת.
הדגיגים בוקעים מהביצים בין מרץ ליולי.
טרוטות השוהות דרך קבע בנהרות מתרבות בפעם הראשונה בגיל שנתיים עד שלוש שנים ויכולות לחזור על תהליך הרבייה במשך 2 עד 3 עונות.
במרבית הנהרות יותר נקבות מהגרות מהים לנהרות מזכרים, ככל הנראה כתגובה לדחף הגדול יותר להתרבות.
לכן יכול זכר קטן של טרוטה חומה החי דרך קבע בנהר להפרות את ביציה של נקבה גדולה החיה דרך קבע בים.
טרוטה חומה יוצרת כלאיים עם מינים אחרים לעיתים רחוקות בלבד.
אם נוצרים כלאיים הם בדרך כלל עקרים.
תחום התפוצה הטבעי של הטרוטה החומה משתרע מצפון נורווגיה והיובלים הנשפכים לים הלבן ברוסיה באוקיינוס הקרח הצפוני ועד הרי האטלס בצפון אפריקה.
הגבול המערבי של תחום התפוצה הטבעי הוא האי איסלנד בצפון האוקיינוס האטלנטי, והגבול המזרחי הוא היובלים של ימת אראל באפגניסטן ופקיסטן.
החדרה מחוץ לתחום התפוצה הטבעי
הטרוטה החומה הופצה בצורה נרחבת בסביבות מתאימות סביב העולם, כולל אמריקה הצפונית והדרומית, אוסטרלאסיה, אסיה, אפריקה הדרומית ומזרח אפריקה.
אוכלוסיות טרוטה חומה בנות קיימא הוקמו בטבע ברבות מהמדינות אליהם הוחדרה.
הניסיון הראשון לייבא טרוטה חומה היו באוסטרליה ב-1864 שעה ש-300 מבין 1,500 ביצי טרוטה חומה מהנהר איטצ'ן (Itchen) שרדו את המסע בן ארבעת החודשים מנמל פולמאות (Falmouth) למלבורן על גבי ספינת המפרשים "נורפוק".
בהגיע 1866 שרדו 171 דגיגי טרוטה חומה במדגרת הנהר פלנטי (Plenty) בטסמניה.
38 דגיגים שוחררו לנהר, יובל של הנהר דרוונט (Derwent).
בהגיע 1868 אירח הנהר פלנטי אוכלוסייה בת קיימא של טרוטה חומה שהפכה למקור להפצת הטרוטה החומה בנהרות אוסטרלאסיה וניו זילנד.
החדרות מוצלחת של הטרוטה למושבת נאטל ופרובינציית כף התקווה הטובה שבדרום אפריקה התבצעו ב-1890 וב-1892, בהתאמה.
בהגיע 1909 קמו אוכלוסיות של טרוטה חומה בהרים של קניה הבריטית.
ההחדרות הראשונות להרי ההימלאיה בצפון הודו התרחשו ב-1868, ובהגיע 1900 היו אוכלוסיות של טרוטה חומה בקשמיר ומדראס.
ההחדרות הראשונות של הטרוטה לנהרות קנדה התרחשו ב-1886 בניופאונדלנד ונמשכו עד 1933. האזורים היחידים בקנדה בהם אין טרוטה חומה הם יוקון והטריטוריות הצפון-מערביות.
ההחדרות לאמריקה הדרומית החלו ב-1904 בארגנטינה.
אוכלוסיות של טרוטה חומה קיימות כיום בצ'ילה, פרו ואיי פוקלנד.
בשנות ה-50 וה-60 של המאה ה-20 החל הגאולוג הצרפתי אדגר אובר דה לה רו (Edgar Aubert de la Rüe) בניסיון לאקלם כמה מינים של סלמוניים באיי קרגלן המרוחקים שבאוקיינוס ההודי.
מבין שבעת המינים שניסה רק המינים Salvelinus fontinalis (באנגלית brook trout) וטרוטה חומה הצליחו להקים אוכלוסיות בנות קיימא.
דייגים חובבים לוכדים לעיתים קרובות טרוטה חומה החיה בים שמשקלה עולה על תשעה קילוגרם.
ביצי הטרוטה החומה ששלח פון בר הגיעו הן מנחלים בהרים והן מהאגמים הגדולים באזור היער השחור של באדן-וירטמברג.
המשלוח המקורי של ביצי הטרוטה החומה ששלח פון בר טופל על ידי שלוש מדגרות דגים, האחת במדגרה שבקולד ספרינג (Cold Spring) שבלונג איילנד שהופעלה על ידי מאתר, השנייה בקלדוניה (Caledonia) שהופעלה על ידי מגדל הדגים סת גרין (Seth Green), שניהם במדינת ניו יורק והשלישית במדגרה בנורתוויל (Northville) במישיגן.
משלוחים נוספים של ביצי טרוטה הגיעו מפון בר ב-1884. ב-1885 הגיעו לניו יורק ביצי טרוטה חומה מלוך לוון (Loch Leven) בסקוטלנד, ביצי דגים אלו חולקו בין אותן שלוש מדגרות.
במהלך השנים הבאות יובאו למדגרות בארצות הברית ביצי דגים נוספים מסקוטלנד, אנגליה וגרמניה.
בנקה האמין שמגוון זני הטרוטה החומה שיובאו, דגים החיים בים, בנהרות ובאגמים התערבבו גנטית ויצרו את מה שהוא מכנה הטרוטה החומה האמריקנית הגנרית ותת-מין בודד הטרוטה החומה הצפון-אירופאית (S.
ב-11 באפריל 1884 שחררה ועדת הדגים האמריקנית (U.S.
Fish Commission, גוף ממשלתי שקדם לשירות המדגה וחיות הבר של ארצות הברית) 4,900 דגיגי טרוטה חומה לנהר בולדווין (Baldwin), יובל של הנהר פר מרקט (Pere Marquette) במישיגן.
זו הייתה ההחדרה הראשונה של טרוטה חומה לנהרות בארצות הברית.
בין 1884 ו-1890 הוחדרו טרוטות חומות לבתי גידול מתאימים בכל רחבי ארצות הברית.
בהגיע 1900 קיבלו 38 מדינות ושתי טריטוריות דגיגי טרוטה חומה.
יכולת ההסתגלות של הדגים אפשרה להם להקים בטבע אוכלוסיות בנות קיימא במרבית המקומות אליהם הם הוחדרו.
הטרוטה החומה אינה מצויה בסיכון, אם כי, בחלק מהמקרים, קהילות מקומיות של הטרוטה שרויות תחת דחק בעיקר בשל הפגיעה בבתי הגידול, דיג יתר והכלאה מלאכותית המובילה לאינטרוגרסיה.
תדירות מוגברת של טמפרטורות מים חמימות באמצע הקיץ גורמת לירידה ברמות החמצן המומס ועקב כך ל"מוות בקיץ" של אוכלוסיות מקומיות אם הטמפרטורות נשארות גבוהות למשך זמן ארוך, ומים עמוקים/קרים יותר או מים עשירים בחמצן עקב מערבולות של מים שזרימתם מהירה אינם נגישים לדגים.
תופעה זו מחמירה עוד יותר בשל איטרופיקציה של הנהרות הנגרמת מזיהום הסביבה – לרוב בשל השימוש בדשנים בחקלאות באגן הניקוז של הנהרות.
דיג יתר מהווה בעיה כאשר דייגים חובבים לא יודעים לזהות נקבת טרוטה חומה בוגרת שאותה עליהם להחזיר לנהר או לאגם על פי חוק.
כל נקבה בוגרת גדולה שנלכדת ואינה מושבת למים גורמת לאובדן של כמה אלפי ביצי דגים פחות במערכת על מנת שהדגים שנותרו יפרו אותם.
איום נוסף הם מינים פולשים שחדרו למים.
לדוגמה בנהר בואו (Bow) בקנדה התפשטות של האצה הצורנית Didymosphenia geminata גרמה להפחתה בסירקולציה של המים במצע של קרקעית הנהר באזורים הנגועים.
תופעה זו יכולה לצמצם משמעותית את כמות ביצי הטרוטה השורדים עד הבקיעה.
במשך הזמן, זה מוביל לצמצום באוכלוסיית הדגים הבוגרים באזורים שנפגעו מהאצה, וליצירת מחזור של הידרדרות.
משערים כי האצה מופצת בטעות על סוליות המגפיים של דייגים מהאזורים שבהם היא גדלה באופן טבעי.
הגורמים השונים המאיימים על הטרוטה החומה בתחום תפוצתה אינם מאיימים על מין זה בלבד, כי אם על מרבית או כל המינים בגוף המים, וכך משנים את המערכת האקולוגית שבה חיה הטרוטה החומה.
הטרוטה החומה היא טורף חשוב של חסרי חוליות בנחלים קטנים והצטמצמות האוכלוסייה של הדגים באזורים ספציפיים אלו משפיעה על כל מארג המזון.
גם תופעת ההתחממות העולמית מדאיגה.
trutta fario החי בנהרות מעדיף מים עשירים בחמצן בטווח הטמפרטורות בין 16°C ל-18°C.
עצמות טרוטה חומה מאתר ארכאולוגי באיטליה ו-DNA עתיק שמוצה מעצמות אלו, מעידים שהן שפע הדגים והגיוון הגנטי גדלו בצורה ניכרת בתקופת דריאס הצעירה הקרה והצטמצמו בתקופת בולינג-אלרוד.
טרוי יוסטון מידלטון היה גנרל בצבא ארצות הברית, אשר פיקד על כוחות במלחמת העולם השנייה, והתפרסם בשל תפקידו בקרב על הבליטה.
מידלטון נולד ב-12 באוקטובר 1889 במחוז קופיה, מיסיסיפי לג'ון יוסטון מידלטון וללורה קתרין "קייט" תומפסון.
שני סביו לחמו במלחמת האזרחים האמריקנית בצבא הקונפדרציה, וסבו מצד אמו אף נהרג באחד הקרבות.
סבו של אביו - קפטן הולנד מידלטון לחם במלחמת העצמאות של ארצות הברית כחלק מהכוח של ג'ורג'יה, והיה בן למשפחה עשירה ומבוססת מאוד ממרילנד.
מידלטון היה הילד החמישי מתשעה ילדים, והתחנך בבית ספר קטן על יד ביתו, אולם בקיץ לימדה אותו אחותו הגדולה והשלימה את השכלתו.
בשנת 1904 נשלח מידלטון ללמוד במכללת מיסיסיפי, שם התנהלו הלימודים בצורה קשוחה כמו באקדמיה צבאית, אולם מידלטון התבלט כחניך מצטיין, ובשנת 1909 סיים את לימודיו.
ב-3 במרץ 1910 התגייס מידלטון לצבא ארצות הברית, והצטרף לרגימנט הרגלים ה-29 כטוראי.
בנוסף שיחק מידלטון בקבוצת פוטבול מקומית, ואף מונה לקוורטרבק של הקבוצה.
ב-10 ביוני 1912 הועלה מידלטון לדרגת רב-טוראי, ולאחר קורס קצונה מקוצר קיבל דרגת לוטננט משנה ב-30 בנובמבר אותה שנה.
מידלטון ביקש להצטרף לחיל הרגלים, על אף שהיה מיומן מאוד ברכיבה על סוסים.
בשנת 1914 נשלח מידלטון למקסיקו, כחלק מהסיוע האמריקני למהפכה המקסיקנית, ולאחר 7 חודשים ללא פעילות קרבית חזר לביתו.
ב-6 בינואר 1915 התחתן מידלטון עם ג'רושה קולינס, שאותה הכיר בשנת 1911. באוגוסט 1915 פונתה יחידתו של מידלטון בעקבות ההוריקן שפקד את אזור הבסיס, ולאחר מכן השתתפה היחידה בסיוע לנפגעי ההוריקן.
באוקטובר אותה שנה נשלח מידלטון עם יחידתו כחלק מכוח תחת פיקודו של ג'ון פרשינג לתפוס את פנצ'ו וילה, אולם הכוח נכשל במשימתו.
ב-1 ביולי 1916 הועלה מידלטון לדרגת לוטננט, וב-15 במאי 1917 הועלה לדרגת קפטן.
בעקבות הצטרפות ארצות הברית למלחמת העולם הראשונה לצד מעצמות ההסכמה ביקש מידלטון להישלח ליחידה קרבית, ואכן הוא צורף לדיוויזיה ה-4. מידלטון מונה למפקד הגדוד ה-1 ברגימנט הרגלים ה-167, וב-7 ביוני 1918 הועלה לדרגת מייג'ור.
מידלטון השתתף עם יחידתו בקרב השני על המארן ובקרב סן-מייל.
ב-17 בספטמבר הועלה מידלטון לדרגת לוטננט קולונל, וב-26 בספטמבר השתתף עם גדודו במתקפת מז-ארגון.
ב-11 באוקטובר מונה מידלטון למפקד הרגימנט ה-39, וב-14 באוקטובר הועלה לדרגת קולונל, ובכך היה לקולונל הצעיר ביותר בכל חיל המשלוח האמריקני.
ב-19 באוקטובר מונה מידלטון למפקד הרגימנט ה-47, ולאחר סיום המלחמה נשלח עם יחידתו לכהן כחיל מצב באדנאו על יד קובלנץ בגרמניה, ולאחר מכן כחיל משמר על גשר לודנדורף על הריין.
באמצע קיץ 1919 חזר מידלטון לארצות הברית, וחזר לדרגת הקבע שלו קפטן, וב-1 ביולי 1920 הועלה לדרגת מייג'ור.
במהלך השנים הבאות מילא מידלטון תפקידי מטה והדרכה שונים, ובשנת 1929 מונה למפקד גדוד ברגימנט הרגלים ה-29. ביולי 1930 מונה מידלטון למפקד אקדמיה צבאית חדשה בלואיזיאנה, וב-1 באוגוסט 1935 הועלה לדרגת לוטננט קולונל.
באוגוסט 1936 נשלח מידלטון לפיליפינים, ובשנת 1937 פרש מהצבא לטובת עבודה כדיקן בLSU בלואיזיאנה, עם שכר של 5,400 $ בשנה.
לאחר המתקפה על פרל הארבור בדצמבר 1941 חזר מידלטון לצבא, ומונה למפרד רגימנט הכשרה, וב-1 בפברואר 1942 הועלה לדרגת קולונל.
בקיץ אותה שנה הצטרף מידלטון לדיוויזיה ה-45, וב-25 ביוני הועלה לדרגת בריגדיר גנרל.
בסוף הקיץ מונה מידלטון למפקד הדיוויזיה ה-45, וב-27 באוקטובר הועלה לדרגת מייג'ור גנרל.
בקיץ 1943 נשלחה הדיוויזיה לאלג'יריה, וביולי השתתפה בפלישה לסיציליה.
בספטמבר השתתפה הדיוויזיה בנחיתה בסלרנו, ובסוף נובמבר אושפז מידלטון בארצות הברית בעקבות בעיות בברכיים.
בדצמבר 1943 מונה מידלטון למפקד הקורפוס ה-8 בבריטניה, וב-12 ביוני 1944 הונחת הקורפוס בנורמנדי.
הקורפוס השתתף בלחימה בחצי האי קוטנטן, ולאחר מכן השתתף במבצע קוברה וכבש את ברטאן.
לאחר מכן הוכפף הקורפוס ה-8 לארמייה השלישית, והיה הקורפוס האמריקני הראשון שהגיע לנהר הריין.
לאחר מכן נלקחו ממידלטון כל יחידותיו והועברו לקורפוס ה-12, ותחת פיקודו נשארה רק הדיוויזיה ה-87. מידלטון פנה לג'ורג' פטון מפקד הארמייה, וביקש אישור לכבוש את קובלנץ.
פטון סירב בתחילה לאפשר לו לעשות זאת כשלרשותו רק דיוויזיה אחת, אולם לאחר שמידלטון לחץ עליו אישר זאת, ואכן הקורפוס ה-8 כבש במהירות את העיר, שעליה הגנו רק 500 חיילים גרמנים.
באמצע מרץ 1945 תוגבר הקורפוס ה-8 בדיוויזיות ה-76 וה-89, ולאחר מכן צלח הקורפוס את הריין באזור פולדה.
לדבריו גנרל פאטון לא רצה להיכנס לראות, אבל הוא נכנס כדי שיוכל להעיד בעתיד מיד ראשונה מה ראה, וכדי למנוע מאנשים לכנות את מה שאירע כתעמולה.
בסוף מאי נשלח מידלטון לארצות הברית, לאחר למעלה משלוש שנים שלא היה בביתו, ובקיץ אותה שנה פרש מהצבא וחזר לעבוד בLSU.
על אף פרישתו מהצבא השתתף מידלטון בכמה ועדות חקירה במהלך השנים הבאות.
בשנת 1951 מונה מידלטון לנשיא אוניברסיטת LSU, ושימש בתפקיד זה עד לשנת 1962. בשנת 1964 מונה מידלטון לראשות ועדה שעסקה בהקלת המתח הגזעי בלואיזיאנה, וכיהן בתפקיד זה עד לשנת 1970.
ב-9 באוקטובר 1976 מת מידלטון, וב-16 במרץ 1980 מתה אשתו, ושניהם נקברו בבית הקברות הלאומי באטון רוג'.
טרוי אייקמן הוא שחקן עבר בפוטבול אמריקאי ששיחק בתפקיד הקוורטרבק בקבוצת דאלאס קאובויס.
זכה שלוש פעמים בסופרבול, נבחר לחבר בהיכל התהילה של הפוטבול המקצועני ולחבר בהיכל התהילה של פוטבול המכללות.
אייקמן נולד בווסט קובינה שבקליפורניה ועבר עם משפחתו בגיל 12 להנרייטה שבאוקלהומה.
ב-1984 החל ללמוד באוניברסיטת אוקלהומה ולשחק בקבוצת הפוטבול שלה.
במשחק השביעי של העונה פתח לראשונה כקוורטרבק בהרכב הקבוצה.
את השנה השנייה פתח כשחקן ההרכב הראשון, אך במשחק הרביעי של העונה שבר את רגלו והחמיץ את שאר העונה, בה זכתה אוקלהומה באליפות.
אייקמן שהבין כי איבד את מקומו בהרכב הפותח עבר ב-1986 לאוניברסיטת קליפורניה בלוס אנג'לס, ונאלץ להחמיץ שנה שלמה עקב חוקי ה-NCAA.
בכל אחת משתי העונות שלו כקוורטרבק ב-UCLA סיימה הקבוצה במאזן 10–2. בעונתו השנייה נבחר לאול אמריקן (נבחרת העונה במכללות), וסיים שלישי בדירוג גביע הייזמן לשחקן המצטיין.
ב-2008 נבחר לחבר בהיכל התהילה של פוטבול המכללות.
אייקמן נבחר במקום הראשון בדראפט ה-NFL של שנת 1989 על ידי דאלאס קאובויס.
כבר מעונתו הראשונה פתח בהרכב הראשון של הקבוצה שסיימה במאזן 1–15. במחזור העשירי מסר ל-379 יארד, שיא NFL לאותה עת לרוקי.
בעונתו השנייה סיימה הקבוצה במאזן 7–9 ולא העפילה לפלייאוף.
בעונת 1991 נפצע לאחר 12 משחקים כשהקבוצה במאזן 7–5, מחליפו הוליך אל דאלאס ל-4 ניצחונות רצופים עד תום העונה ולמקום בפלייאוף.
בסיבוב השני של הפלייאוף נכנס אייקמן כמחליף במחצית אך הקבוצה הודחה על ידי דטרויט ליונס.
בעונת 1992 הוליך את דאלאס למאזן 13–3 וזכייה באליפות בית NFC מזרח.
הוא מסר ל-3,445 יארד ו-23 טאצ'דאונים, שניהם שיאי קריירה.
בפלייאוף העפילה דאלאס לסופרבול XXVII בו גברה על באפלו בילס.
אייקמן כיכב במשחק ונבחר ל-MVP לאחר שמסר ל-273 יארד, 4 טאצ'דאונים ללא חטיפות ומדד יעילות של 140.7. בעונת 1993 סיימה הקבוצה במאזן 12–4 הטוב ב-NFC, בפלייאוף סבל אייקמן מזעזוע מוח במהלך גמר ה-NFC מול סן פרנסיסקו 49'.
הוא שב לשחק בסופרבול XXVIII בו זכתה הקבוצה בתואר בפעם השנייה ברציפות.
לאחר שבעונת 1993 הודחה דאלאס בגמר ה-NFC, זכתה דאלאס בהנהגתו של אייקמן פעם נוספת באליפות, כשגברה בסופרבול XXX על פיטסבורג סטילרס.
בעונת 1996 הודחה דאלאס בסיבוב השני של הפלייאוף, אייקמן ודאלאס העפילו עוד פעמיים לפלייאוף בעונות 1998 ו-1999 אך הפסידו בסיבוב הראשון.
לאחר עונת 2000 הודיע אייקמן על פרישתו.
ב-2006 נבחר לחבר בהיכל התהילה של הפוטבול המקצועני.
מאזן ניצחונות: 94 ניצחונות לעומת 71 הפסדים (57%).
יחס מסירות לטאצ'דאון מול חטיפות: 165 טאצ'דאונים לעומת 141 חטיפות.
מאזן ניצחונות: 11 ניצחונות לעומת 4 הפסדים.
יחס מסירות לטאצ'דאון מול חטיפות: 23 טאצ'דאונים לעומת 17 חטיפות.
סך הכול יארדים במסירה: 3,849.
לאחר פרישתו ממשחק פעיל החל לעבוד כפרשן ספורט ברשת פוקס, הוא היה מועמד ארבע פעמים לפרס אמי לפרשן הטוב ביותר.
בשנים 2005–2010 היה מבעלי קבוצת מרוצי הנאסקאר "Hall of Fame Racing" יחד עם רוג'ר סטאובך, אף הוא קוורטרבק לשעבר בדאלאלס קאובויס וחבר בהיכל התהילה של הפוטבול המקצועני.
אייקמן היה נשוי בשנים 2000–2011 לרונדה וורתי ולזוג שתי בנות.
ב-1997 זכה בפרס וולטר פייטון לאיש השנה ב-NFL בתחום הפעילות למען הקהילה.
טרוטנית (שם מדעי: Mallotus villosus) הוא מין יחיד בסוגו של דג מאכל מסדרת הסמלטאים.
דגי הטרוטנית, המזכירים במראם טרוטה קטנה, מצויים באזור צפון האוקיינוס השקט וצפון האוקיינוס האטלנטי ובאוקיינוס באזור הארקטי.
דגים אלה מגיעים באורך 20 ס"מ לזכרים ו-25 ס"מ לנקבות.
לגופם צבע זית עם כשצדדיהם כסופים וראשם כהה.
הגחון של הזכרים מעט אדמדם.
הם ניזונים מפלנקטון ומנחילי קריל וסרטנים נוספים השורצים במים.
הוא מתקהל בלהקות בעיקר בקיץ כדי להיזון מהפלנקטון המוך למדף הקרח.
בתורו הוא מושך שרשרת ציידי אוקיינוס שונים: דיונונים, קולייסיים, בקלאים ובעיקר בקלה אטלנטית, כלבי ים, עופות ים שונות כמו תוכי ים ואפילו לווייתן גדול-סנפיר, כל אלה ניזונים מלהקות הטרוטניות.
הטרוטניות גם נידוגות על ידי אנשים למאכל או לשימוש בשמן דגים.
אלו דגים מיוחדים מאוד - הם מתרבים ביבשה וקופצים מהמים לעבר החוף.
רובם מתים לאחר שהם עושים את זה, מהחנק או מטריפה על ידי טורפי יבשה רעבים, אך מעניקים לדור הבא התחלה נקייה יחסית מטורפים.
זהו אחד משני דגים המשתמש בצורת רבייה זו, בנוסף על גרוניון קליפורני (Leuresthes tenuis).
טרוטת האגמים (שם מדעי: Salvelinus namaycush) הוא מין של דג גרם ממשפחת הסלמוניים החי באמריקה הצפונית.
זהו מין של דג באורך של עד 130 סנטימטרים ומשקל מרבי של 43.5 קילוגרם.
הוא הגדול בבני מיני הטרוטה.
הוא גם הגדול שבסוג Salvelinus.
דג מאכל זה חי בטבע בנהרות ובאגמים של צפון אמריקה הצפונית מהחלק הצפוני של ארצות הברית, וברחבי אלסקה וקנדה.
ואולם האדם הפיץ אותם ממולדתם גם לאירופה ולאמריקה הדרומית לדיג וספורט והופצו גם בארצות הברית לחלקים לא טבעיים שלהם, בעיקר סביב פארק ילוסטון, שם הם הובאו באופן חוקי, אך הופצו בהמשך בצורה שמזיקה לדגים האחרים, וכיום דרך כזו אסורה בחוק.
דגי הטרוטה ניזונים מבשר של כל יצור קטן מהם ויכולים לחסל את כל הפאונה הטבעית באגמים והנהרות אליהם חדרו, בעיקר הדגה הטבעית.
הם גם גורמים להכלאה עם טרוטת ברוק (Salvelinus fontinalis) וזני הכלאיים נפגעים בהתרבותם.
טרוי מת'יו דיני הוא כדורגלן עבר אנגלי ששיחק בעמדת החלוץ.
טרוי דיני שיחק כדורגל בשתי קבוצות מקצועיות ובקבוצת חובבנים אחת: וולסול, היילסוואן וטפורד.
בשנת 2004 הצטרף דיני לקבוצת הנוער קלמסלי ווד.
ב-18 בדצמבר 2006 חתם דיני בקבוצת וולסול בליגה הרביעית באנגליה.
הוא הושאל ישר אחרי ההחתמה לקבוצת חובבנים היילסוואן טאון לעונת 2007/2006.
מיד לאחר החתימה בוולסול, הושאל דיני לקבוצת החובבנים היילסוואן טאון בליגת החובבנים באנגליה.
באותה עונה רשם כ-10 הופעות וכבש שמונה שערים.
באוגוסט 2010 חתם טרוי דיני על חוזה לשנתיים בווטפורד תמורת חצי מיליון פאונד.
באותו היום שחתם על החוזה, הספיק דיני להשתתף בניצחון הקבוצה על נוריץ' סיטי במשחק הראשון בעונת 2011/2010.ב-24 באוגוסט 2010 כבש דיני את שערו הראשון במדי ווטפורד מול נוטס קאונטי במשחקו החמישי במועדון.
בעונתו הראשונה בווטפורד שיחק דיני ב-40 משחקים, ובהם כבש 3 שערים.
ב-12 במאי 2013, ווטפורד שיחק נגד לסטר סיטי במסגרת חצי גמר הפלייאוף בליגת המשנה באנגליה.
משחק זה היה אחד המשחקים הדרמטיים בכל היסטוריית הליגה.
לקראת סיום המשחק התוצאה הייתה 1–2 לווטפורד, שהייתה זקוקה לשער נוסף כדי לעלות לגמר הפלייאוף.
דיני כבש שער נוסף בעת תוספת הזמן, לאחר החטאת פנדל דרמטית של לסטר.
גול זה זכור כאחד מהגולים המפורסמים בכדורגל העולמי.
כתוצאה מכך, הוא הפך לשחקן הראשון בווטפורד מאז 1983 שכבש מעל 20 שערים בשתי עונות רצופות.
ב-8 באוגוסט 2015 ערך דיני את הופעת הבכורה שלו בליגה הבכירה באנגליה, ה"פרמייר ליג", במשחק מול אברטון שהסתיים בתוצאה 2-2.ב-24 באוקטובר באותה שנה, כבש דיני את גול הבכורה שלו ב"פרמייר ליג" כשווטפורד הביסה את סטוק סיטי 2-0.ב-1 ביולי 2016, דיני חידש חוזה וחתם לחמש שנים נוספות עם ווטפורד.
דיני הבקיע את שערו ה-100 כשהיה לבוש במדי ווטפורד ב-26 בדצמבר 2016 ובכך השווה לתיקו 1-1 נגד קריסטל פאלאס.
הוא הפך לשחקן החמישי שהגיע ל-100 שערים בווטפורד.
ב-30 באוגוסט 2021 עזב את ווטפורד לאחר 11 שנה וחתם לשנתיים בבירמינגהאם סיטי.
ב-10 בספטמבר ערך הופעת בכורה בקבוצה, בניצחון 0–2 על דרבי קאונטי.
חמישה ימים לאחר מכן כבש גם שער ראשון, בהפסד 1–4 לפולהאם.
ב-17 באוגוסט 2023 חתם בפורסט גרין רוברס כשחקן מאמן.
באוקטובר 2015, דיני חשף כי הוא דחה פעמיים זימונים לנבחרת ג'מייקה ושיש לו רצון לשחק בנבחרת אנגליה.
הוא האמין כי הוא היה יכול לשחק בנבחרת צפון אירלנד, אבל האפשרות נשללה במהרה מכיוון שלא הוריו ולא סביו היו יוצאי צפון אירלנד.
דיני נולד בברמינגהאם, שבמערב מידלנדס וגדל בשכונת קלמסלי וודס.
יש לו שני אחים מהם נפרד בגיל 11 כתוצאה ממחלוקות בין ההורים.
ב-25 ביוני 2012 נשפט דיני ל-10 חודשים בכלא כיוון שבעט באיש בזמן קטטה.
דיני היה נשוי לסטייסי ולהם שני ילדים.
אחיו כדורגלן חובבן בקבוצה טלפורד יונייטד.
טרוי ברנדון מרפי הוא כדורסלן עבר אמריקאי, אשר שיחק בליגת ה-NBA בין השנים 2001–2012. ממוצעיו הכוללים לאורך הקריירה הם 10.8 נקודות, 7.8 ריבאונדים ו-1.5 אסיסטים למשחק.
מרפי נולד וגדל בעיר מוריסטאון שבניו ג'רזי.
כבר בשנותיו הראשונות בקבוצת הכדורסל של "תיכון דלבארטון" הצטיין עם ממוצעים של 20.5 נקודות ו-11.8 ריבאונדים למשחק כבר בכיתה י'.
בעונה הבאה נבחר לחמישיית העונה של ליגת התיכונים בניו ג'רזי, ובעונתו האחרונה הוביל את כל קלעי ליגת התיכונים במדינה עם 33.0 נקודות בממוצע למשחק.
בשנת 1998 החל ללמוד באוניברסיטת נוטרדאם אשר בצפון אינדיאנה, ובכל שלוש עונותיו בקבוצת האוניברסיטה הוביל את שחקניה בנקודות ובריבאונדים, עם ממוצעים כוללים של 21.4 נקודות ו-9.8 ריבאונדים למשחק.
הן בעונת 1999/2000 והן בעונת 2000/2001 זכה מרפי בתואר השחקן המצטיין של מחוז ה-"Big East", ובשתיהן נבחר לחמישיית העונה של ליגת המכללות (First-team All-American).
בדראפט ה-NBA 2001 נלקח מרפי בבחירה ה-14 על ידי גולדן סטייט ווריורס, אשר צירפו באותו הדראפט גם את ג'ייסון ריצ'רדסון (בחירה חמישית) ואת גילברט ארינאס (בחירה 31).
לאחר עונת רוקי סולידית, ביסס עצמו מרפי כשחקן חמישייה קבוע החל מעונתו השנייה עם הווריורס, בה העמיד ממוצעים של 11.7 נקודות ו-10.2 ריבאונדים למשחק.
בהצבעות לפרס השחקן המשתפר של אותה עונה סיים מרפי במקום השלישי, אחרי ארינאס ומאט הארפרינג.
בשנים הבאות היה אחד השחקנים הבולטים בקבוצה הצעירה, לצד ריצ'רדסון, מייק דאנליבי ובארון דייוויס.
בעונת קלע שיא קריירה של 15.4 נקודות בממוצע למשחק.
בינואר 2007, לאחר כ-5 עונות וחצי בגולדן סטייט, הועבר מרפי יחד עם דאנליבי ושני שחקנים נוספים לאינדיאנה פייסרס, בתמורה לאל הרינגטון, סטיבן ג'קסון, שארונאס יאסיקביצ'יוס וג'וש פאוול.
ב-3 וחצי עונותיו באינדיאנה המשיך להציג יכולת גבוהה כשחקן חמישייה, עם ממוצעים של 13.3 נקודות ו-9.2 ריבאונדים למשחק.
את עונת סיים עם ממוצע הריבאונדים השני בגובהו ב-NBA (אחרי דווייט הווארד), עם 11.8 למשחק, וכן עם 45.0% קליעה לשלוש – הנתון השלישי בגובהו בליגה.
לקראת עונת נשלח מרפי בטרייד לניו ג'רזי נטס, ובמהלך אותה עונה עבר לבוסטון סלטיקס.
כשחקן הסלטיקס השתתף לראשונה בקריירה במשחק פלייאוף, לאחר 9 עונות בהן קבוצותיו כשלו להעפיל אליו.
בשתי העונות הבאות שיחק עבור לוס אנג'לס לייקרס ודאלאס מאבריקס, בהתאמה, בטרם פרש ממשחק.
טרוי רנדל בראון הבן הוא כדורסלן אמריקאי המשחק בעמדת הסמול פורוורד.
בראון נולד בלאס וגאס שבנבדה, ובין השנים 2013–2017 למד ב"תיכון סנטניאל" המקומי.
בשנתו האחרונה בקבוצת הכדורסל של התיכון רשם ממוצעים של כ-22 נקודות, 10 ריבאונדים ו-4 אסיסטים למשחק, ובסיום העונה נבחר להשתתף הן במשחק מקדונלד'ס אול-אמריקן והן בנייקי הופ סאמיט.
בשנת 2017 החל ללמוד באוניברסיטת אורגון, אותה עזבו באותו הקיץ השחקנים דילון ברוקס, טיילר דורסי, ג'ורדן בל וכריס בושיי.
בעונתו היחידה בקבוצת הכדורסל של האוניברסיטה העמיד ממוצעים של 11.3 נקודות, 6.2 ריבאונדים, 3.2 אסיסטים ו-1.6 חטיפות למשחק.
באפריל 2018 הודיע על החלטתו לעזוב את האוניברסיטה כבר לאחר שנה אחת, לטובת התמודדות בדראפט ה-NBA.
בדראפט ה-NBA 2018 נלקח בראון בבחירה ה-15, על ידי וושינגטון ויזארדס.
לאורך עונת הרוקי שלו מיעט לשחק ב-NBA, ונשלח מספר פעמים לקבוצת הבת של הוויזארדס מליגת הפיתוח – קפיטל סיטי גו-גו – במדיה קלע 16.9 נקודות בממוצע למשחק.
בעונת זכה לדקות משחק מרובות יותר בוושינגטון, עם עזיבתם של הסמול פורוורדים אוטו פורטר וטרבור אריזה.
ב-23 בדצמבר 2019 רשם שיאי קריירה של 26 נקודות ו-7 אסיסטים בניצחון קבוצתו מול ניו יורק ניקס.
במרץ 2021 הועבר לשיקגו בולס, במסגרת טרייד משולש בו הייתה מעורבת גם בוסטון סלטיקס.
ב-1 ביולי 2022 הצטרף ללוס אנג'לס לייקרס.
ב-9 ביולי 2023 הצטרף למינסוטה טימברוולבס.
ב-7 בפברואר 2024 הועבר בראון בטרייד לדטרויט פיסטונס לצד שייק מילטון ובחירת סיבוב שני בדראפט 2030 בתמורה למונטה מוריס.
ב-30 ביוני, בסוף העונה הוא שוחרר מהמועדון.